PressReader - Kuier: 2017-03-08 - IS DAAR HOOP VIR JOU HUWELIK?
IS DAAR HOOP VIR JOU HUWELIK?
Jy’s pas­ge­troud en be­sef jou huwelik was ’n fout. Moet jy daar­aan werk of moet jul­le eer­der skei?
Kuier - 2017-03-08 - KUIERCOACH - DEUR ANDELINE WILLIAMS-PRETORIUS
Om kort ná jou troue te be­sef jy het ’n groot fout ge­maak deur met jou man of vrou te trou, is ’n pro­bleem wat nie­mand vir hul­self sal kies nie. Hier­die is eg­ter ’n ver­skyn­sel wat ge­reeld ge­beur – meer as wat die mees­te men­se sou dink.
Som­mi­ge men­se be­sef reeds vóór die troue dat hul voor­ge­no­me huwelik ’n fout is, maar om be­skaamd voor vrien­de en familie te staan, weeg swaar­der.
In baie ge­val­le be­sluit so ie­mand om eer­der voort te gaan met die troue. Hul hoop is dat hul twy­fe­ling die ge­volg is van koue voe­te voor die groot dag en dat dit sal oor­waai. Maar ná die troue keer ge­voe­lens van wan­hoop, hart­seer, een­saam­heid en twy­fel te­rug. Jy be­sef dat jy nie vir die res van jou ge­trou­de le­we só kan voel nie en dat jul huwelik nie sal oor­leef nie; nie ter­wyl jy met sul­ke ge­voe­lens wor­stel nie.
Moet jy jou man of vrou ver­tel hoe jy voel en is daar hoop om deur jou ge­voe­lens te werk en jul huwelik te laat slaag?
Dis ’n groot be­sluit om aan jou huwelik te werk ter­wyl jy dink jy het ’n fout ge­maak deur te trou. Ont­hou eg­ter dat al­bei par­tye be­reid moet wees om aan die huwelik te werk om dit te laat slaag. As jy se­ker is jou huwelik was ’n fout, is dit be­ter om te skei; maar om jou huwelik kort ná die troue te be­ëin­dig, kan baie men­se as ’n groot ver­ne­de­ring be­skou.
Dalk het jy ná die troue uit­ge­vind jou hu­we­liks­maat het ge­raam­tes in die kas, is aan drank of dwelms ver­slaaf of kan nie met geld werk nie. Dalk is daar ’n kind uit ’n vo­ri­ge ver­hou­ding waar­van jou maat jou nooit ver­tel het nie. Of dalk het jy uit­ge­vind jou man of vrou is steeds met ie­mand an­ders ge­troud of hul­le het hand­om­keer ver­an­der en is nie meer die mens op wie jy ver­lief ge­raak het nie.
On­ge­ag die re­de vir jou ontnugtering, dit bly ’n moei­li­ke be­sluit om te skei.
In bo­ge­noem­de om­stan­dig­he­de is dit dalk be­ter om te skei, maar die mees­te men­se wat hul­self in so ’n pe­na­rie be­vind, pro­beer din­ge vir so lank as moont­lik uit­rek om­dat hul­le vrees vir“wat gaan die men­se sê?”.
Ons woon in ’n sa­me­le­wing waar ons baie in­ge­steld is op wat an­der men­se van ons dink. Na­tuur­lik gaan men­se jou be­spreek as jy jou huwelik ná ’n kort tyd­jie be­ëin­dig, maar dit sal oor­waai.
Dit is eg­ter ook moont­lik om deur jou ge­voe­lens te werk en ’n suk­ses­vol­le huwelik te be­werk­stel­lig.